Sylvester Tallinn

Sylvester Tallinn Tegev:1999–2008

Sylvester Tallinn (ka Tallinna Sylvester; Cargohunters/Tallinna Kalev; TTÜ/Maardu) oli aastatel 1999–2008 Tallinnas tegutsenud Eesti võrkpalliklubi.

Ajalugu
Sylvesteri võrkpallimeeskond oli enne suurtoetaja saamist nimega TTÜ/Maardu, kus peatreeneriks oli Vladimir Wedenski. Hooaja 2000/01 alguses sai klubi peatreeneriks Laimons Raudsepp, kes jäi sellele positsioonile kuni 2007/08 hooaja lõpuni.Peep Pahv: TTÜ/Maardu vahetas treenerit Õhtuleht, 01.11.2000. Hooajast 2001/2002 sai klubi suurtoetajaks Sylvester ning sellega seoses muutis ka meeskond nime.EVF tutvustas algavat hooaega Delfi, 20.09.2001. Hooajal 2006/07 leiti uus peatoetaja AS Cargohunters, kelle nime all mängima hakati.Alver Kivi, Märt Roosna: Ka võrkpallis tuleb Tartu ja Tallinna vägikaikavedu Eesti Päevaleht, 04.10.2006. Hooajaks 2007/08 naasti varasema Sylvesteri nime juurde.Märt Roosna: Selver avab põneva vollehooaja Eesti Päevaleht, 26.09.2007. Suurtoetaja puudumise tõttu järgnevaks hooajaks (2008/09) eelarvet kokku ei saadud ning klubi sellisel kujul tegevust ei jätkanud.1 küsimus Sylvesteri peatreenerile Eesti Päevaleht, 19.03.2008. Kokkuleppele jõuti Tallinna Tehnikaülikooliga ning Sylvesteri klubi baasil loodi TTÜ võrkpallimeeskond.Sylvester lööb käed TTÜ-ga ja elab edasi Eesti Päevaleht, 30.04.2008.

Klubi osales Eesti meistriliigas, kus saadi korra teine koht ja neljal korral kolmas koht. Kahel hooajal (2002/03–2003/04) võeti osa tugevuselt kolmandas euroliigas, CEV Cupil, kus saadi mõlemal korral otse alagrupiturniirile, mis lõpetati nelja meeskonna konkurentsis kolmandana ning jäädi sellega jagama 29. kohta.Sylvester lõpetas kolmandana Delfi, 09.12.2002.Andres Kalvik: Sylvester kimbutas Kreeka suurklubi Eesti Päevaleht, 10.11.2003. Eesti karikavõistlustel jõuti parimal korral 2005. aastal finaali, mida võita ei suudatud.Meeste karikavõitja on Tartu Pere Leib Delfi, 18.12.2005.

Nimetused
AastadNimetus1999–2001TTÜ/Maardu2001–2006Sylvester Tallinn2006–2007Cargohunters/Tallinna Kalev2007–2008Sylvester Tallinn

Tulemused
HooaegEesti meistrivõistlusedEesti karikavõistlusedBalti liigaOsalemine Eurosarjades1999/2000 4  ––2000/01 4 veerandfinaal ––2001/02 3 veerandfinaal ––2002/03 3 veerandfinaal –3CEV Challenge Cup alagrupp2003/04 2 poolfinaal –3CEV Challenge Cup alagrupp2004/05 3 veerandfinaal ––2005/06 3 2 8–2006/07 5 veerandfinaal 8–2007/08 4 poolfinaal 9–

Viited

Välislingid
Sylvester Tallinn Volleybox

Kategooria:Eesti võrkpalliklubid
Kategooria:Tallinna spordiklubid